2002/130/EY: Neuvoston päätös, tehty 17 päivänä joulukuuta 2001, sopimuksen tekemisestä kirjeenvaihtona Euroopan talousyhteisön ja Kap Verden tasavallan välisessä Kap Verden rannikon edustalla harjoitettavaa kalastusta koskevassa sopimuksessa määrättyjen kalastusmahdollisuuksien ja taloudellisen vastikkeen vahvistamisesta 1 päivän heinäkuuta 2001 ja 30 päivän kesäkuuta 2004 väliseksi ajaksi tehdyn pöytäkirjan väliaikaisesta soveltamisesta



Virallinen lehti nro L 047 , 19/02/2002 s. 0022 - 0023



Neuvoston päätös, tehty 17 päivänä joulukuuta 2001, sopimuksen tekemisestä kirjeenvaihtona Euroopan talousyhteisön ja Kap Verden tasavallan välisessä Kap Verden rannikon edustalla harjoitettavaa kalastusta koskevassa sopimuksessa määrättyjen kalastusmahdollisuuksien ja taloudellisen vastikkeen vahvistamisesta 1 päivän heinäkuuta 2001 ja 30 päivän kesäkuuta 2004 väliseksi ajaksi tehdyn pöytäkirjan väliaikaisesta soveltamisesta (2002/130/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 300 artiklan 2 kohdan, ottaa huomioon komission ehdotuksen, sekä katsoo seuraavaa: (1) Yhteisö ja Kap Verden tasavalta ovat neuvotelleet Kap Verden edustalla harjoitettavaa kalastusta koskevaan Euroopan talousyhteisön ja Kap Verden tasavallan väliseen sopimukseen tehtävistä muutoksista tai täydennyksistä(1). (2) Neuvottelujen tuloksena parafoitiin 7 päivänä kesäkuuta 2001 uusi pöytäkirja sopimuksessa määrättyjen kalastusmahdollisuuksien ja taloudellisen korvauksen vahvistamisesta. (3) Kyseisen pöytäkirjan mukaan yhteisön kalastajilla on kalastusmahdollisuuksia Kap Verden suvereniteettiin tai lainkäyttövaltaan kuuluvilla vesillä 1 päivänä heinäkuuta 2001 alkavana ja 30 päivänä kesäkuuta 2004 päättyvänä aikana. (4) Yhteisön kalastusalusten toiminnan jatkumisen varmistamiseksi on välttämätöntä, että kyseinen pöytäkirja hyväksytään mahdollisimman pian. Tämän vuoksi molemmat sopimuspuolet ovat parafoineet kirjeenvaihtona tehdyn sopimuksen, jossa määrätään parafoidun pöytäkirjan väliaikaisesta soveltamisesta 1 päivästä heinäkuuta 2001 alkaen. (5) Olisi hyväksyttävä tämä sopimus, jollei perustamissopimuksen 37 artiklan mukaisesta lopullisesta päätöksestä muuta johdu. (6) Olisi määriteltävä jäsenvaltioiden kalastusmahdollisuuksien jakoperusteet, ON PÄÄTTÄNYT SEURAAVAA: 1 artikla Hyväksytään yhteisön puolesta kirjeenvaihtona tehty sopimus Euroopan talousyhteisön ja Kap Verden tasavallan välisessä Kap Verden rannikon edustalla harjoitettavaa kalastusta koskevassa sopimuksessa määrättyjen kalastusmahdollisuuksien ja taloudellisen vastikkeen vahvistamisesta 1 päivänä heinäkuuta 2001 alkavaksi ja 30 päivänä kesäkuuta 2004 päättyväksi ajaksi tehdyn pöytäkirjan väliaikaisesta soveltamisesta. Kirjeenvaihtona tehdyn sopimuksen ja pöytäkirjan teksti on tämän päätöksen liitteenä. 2 artikla Pöytäkirjassa vahvistetut kalastusmahdollisuudet jakautuvat jäsenvaltioiden kesken seuraavasti: >TAULUKON PAIKKA> Jos jonkin jäsenvaltion lisenssihakemukset eivät täytä pöytäkirjassa vahvistettuja kalastusmahdollisuuksia kokonaan, komissio voi ottaa huomioon jonkin toisen jäsenvaltion lisenssihakemukset. 3 artikla Neuvoston puheenjohtajalla on oikeus nimetä henkilöt, joilla on valtuudet allekirjoittaa sopimus yhteisöä sitovasti. Tehty Brysselissä 17 päivänä joulukuuta 2001. Neuvoston puolesta Puheenjohtaja A. Neyts-Uyttebroeck (1) EYVL L 212, 9.8.1990, s. 3.